**רפסודיה 2019- שבט אחים גם יחד?!**

הרפסודיה היא מפעל חינוכי אשר מאורגן ומובל על ידי אגף חינוך בתנועה הקיבוצית ומתקיים כחלק מהתהליך השנתי אותו מובילים מדריכי הנוער.

**מפעל חינוכי-**

**אירוע שיא ברצף השנתי, חלק מתהליך חינוכי המהווה תשתית עבודה.**

**המפעל מחזק זהות ושייכות ומייצר חווית הצלחה אישית, קבוצתית, יישובית, אזורית ואגפית.**

המפעל החינוכי מחולק לשלושה חלקים אותם עוברים בני הנוער יחד עם המדריכים:

1. התחלה- פעילות ההכנה בבית.
2. אמצע- פעילות הרפסודיה עצמה.
3. המשך- תהליך עיבוד הפעילות בבית לאחר הרפסודיה.

הנושא המרכז של הרפסודיה השנה הוא- שבט אחים גם יחד?!

נושא זה נבחר לאור התהליכים שחלים בחברה הישראלית בתקופה האחרונה, החשש מתוצאות תהליכים אלו לעתידה של החברה הישראלית ואמונה כי אנו מחויבים לעסוק בו באמצעות תהליכים חינוכיים ולעורר את מעורבות הנוער.

מטרתו של נושא זה היא לגעת בנושאים הקשורים למגזרים והקבוצות השונות בחברה הישראלית. דרכו נבחן איפה אנחנו ממוקמים ביחס לשייכות ברמה- האישית, קבוצתית, יישובית, אזורית ומה באחריותנו לפעול למען חברה טובה יותר המכבדת את האחר.

חוברת זו באה לתת מסגרת לתהליכים החינוכיים והנושא המרכז אשר יתקיימו ברפסודיה. לשירותכם תעמוד בנוסף חוברת בטיחות ובניה אשר תשלים את התהליך ובה תוכלו למצוא את מכלול הנושאים כולל לו"ז ותהליכים חינוכיים אשר עוסקים בבטיחות ובניית הרפסודה.

בשם צוות הרפסודיה, אני מאחל לנו מפעל נעים ובטוח!